stanford-oval/wikipedia huggingface dataset:
ירגזי מקסיקני
תפוצה ובתי גידול > תפוצת תת-מינים

לירגזי המקסיקני 4 תת-מינים:
Poecile sclateri eidos - ג'יימס לי פיטרס, 1927, מצוי ביערות אלון ואורן בדרום אריזונה וניו מקסיקו, וצפון מערב מקסיקו
Poecile sclateri garzai - אלן רוברט פיליפס, 1986, מצוי בקואווילה ונואבו לאון
Poecile sclateri rayi - אלדן הולמס מילר וטרייסי אירווין סטורר, 1950, מצוי מחליסקו לאואחאקה
Poecile sclateri sclateri - אוטו קליינשמידט, 1897, מצוי מסינלואה לוראקרוס
ראו גם

ירגזי שחור
ירגזי שחור-כיפה
ירגזי הרים
ירגזי קרוליינה
הערות שוליים

↑  ירגזי מקסיקני באתר הרשימה האדומה של IUCN
↑  Oiseaux.net, Mésange grise - Poecile sclateri - Mexican Chickadee, www.oiseaux.net (באנגלית)
1 2  Mexican Chickadee, Audubon, ‏2014-11-13 (באנגלית)
1 2 3 4 5  admin, Mexican Chickadee (Poecile sclateri) – Planet of Birds (באנגלית אמריקאית)
1 2 3 4  Ray MughalRaees Mughal is passionate about the beautiful birds, their lives all around the world In his free time, He Loves Reading Books, solitude., Mexican Chickadee (Poecile sclateri) - 5 Interesting Facts, Next Birds, ‏2021-01-26 (באנגלית אמריקאית)
1 2  Mexican chickadee (Poecile sclateri) longevity, ageing, and life history, genomics.senescence.info
1 2 3  Mexican Chickadee - eBird, ebird.org
↑  תולדות הטבע ב - שלום יעקב אברמוביץ (מנדלי מוכר ספרים) | מפעל המילון ההיסטורי, באתר maagarim.hebrew-academy.org.il
↑  Mexican Chickadee (Poecile sclateri) - BirdLife species factsheet, datazone.birdlife.org
↑  ITIS - Report: Poecile sclateri, www.itis.gov
↑  Poecile sclateri (Mexican Chickadee) - Avibase, avibase.bsc-eoc.org
| ירגזיים |
| --- | --- | --- |
| ירגזי | ירגזי אפרפר • ירגזי יפני • ירגזי מצוי • ירגזי ירוק-גב |       |
| מכלולופוס (אנ') | ירגזי לבן-עורף (אנ') • ירגזי טאיוואני • ירגזי שחור-פס • ירגזי צהוב הודי (אנ') • ירגזי צהוב-לחי |       |
| מלאניפרוס (אנ') | ירגזי גינאי (אנ') • ירגזי לבן-כנף (אנ') • ירגזי מפויח • ירגזי קארפ • ירגזי לבן-בטן (אנ') • ירגזי לבן-גב (אנ') • ירגזי כהה (אנ') • ירגזי אדום-גחון • ירגזי שחור-ראש (אנ') • ירגזי אדום-גרון • ירגזי מפוספס-חזה (אנ') • ירגזי סומלי (אנ') • ירגזי אפור-שת • ירגזי אפרורי • ירגזי הכף |       |
| פויסילה | ירגזי סצ'ואני • ירגזי שחור-סינר • ירגזי חלוד-חזה • ירגזי גמבל • ירגזי קרוליינה • ירגזי מקסיקני • ירגזי הדסון • ירגזי ערמוני-גב • ירגזי לבן-גבה • ירגזי פרסי • ירגזי שחור-כיפה • ירגזי סיבירי • ירגזי הרים • ירגזי ביצות • ירגזי החרמון |       |
| ירגזי-כחול | ירגזי כחול • ירגזי קנרי • ירגזי תכול (ירגזי פלסקה) |       |
| סיטיפרוס (אנ') | ירגזי לבן-מצח (אנ') • ירגזי אדום-בטן • ירגזי איריומוטה (אנ') • ירגזי רבגוני • ירגזי איזו (אנ') |       |
| לופופאנס | ירגזי מצויץ • ירגזי אפור-ציצה |       |
| באולופוס | ירגזי דו-גוני • ירגזי טקסני • ירגזי הערער • ירגזי חדגוני • ירגזי הרסן |       |
| פריפרוס | ירגזי האשוחית • ירגזי שחור-ציצה • ירגזי שחור |       |
| פרדליפרוס (אנ') | ירגזי צהוב-בטן • ירגזי פיליפיני • ירגזי פלאוואני (אנ') |       |
| מינים יחידים בסוגם | ירגזי כיפת-אש • ירגזי צהוב-גבה • ירגזי סולטני • ירגזי קרקעי |  |
כונן גוגל

| --- | --- |

צילום מסך של Google Drive.
צילום מסך של Google Drive.
 מפתח:  גוגל
 מחזור חיים:  24 באפריל 2012 – הווה (12 שנים) 
 גרסה אחרונה:  1.32.4066.7445 
 מערכת הפעלה:  Microsoft Windows, OS X, Android,iOS
 נכתבה בשפות:  פייתון 
 סוג רישיון:  חופשי
 קטגוריה:  שירות אחסון מבוסס ענן
 אתר הבית
 
הסמליל עד לשנת 2020
כונן גוגל (או גוגל דרייב, מאנגלית: Google Drive) הוא שירות אחסון קבצים וסנכרונם למחשב האישי ולמכשירים ניידים. גוגל דרייב מרחיב את Google Docs, והם מרכיבים יחד מערכת משולבת. רכיב Google Docs מאפשר לשמור, לפתוח ולנהל בחינם מסמכים, גיליונות אלקטרוניים ומצגות באינטרנט – כתחליף לחבילת אופיס של מיקרוסופט. נכון לשנת 2023, גוגל מציעה למשתמשי כונן גוגל נפח אחסון חינמי של 15GB (נפח הגדול מזה של המתחרה העיקרית שלה בתחום, Dropbox, אך לאחרונה יש אפשרויות חינמיות להגדלת נפח האחסון). ניתן לשלם עבור נפח אחסון נוסף.
כונן גוגל הוצג לקהל לראשונה על ידי גוגל ב־24 באפריל 2012. השירות מרחיב את Google Docs, שירות שמיזג את שירותי Writely ו־Spreadsheets ב־10 באוקטובר 2006 למוצר אחד.
יתרון מרכזי בשירות הוא האפשרות לערוך מסמך על ידי כמה משתמשים בו־זמנית. בין השאר השירות כולל את האפשרויות הבאות: שיתוף תוכן עם אחרים, הוספה של תגובות, ועריכה של קבצים קיימים. כמו כן השירות מנצל את יכולות החיפוש המתקדמות של גוגל לשם איתור מסמכים, ויכול לחפש על פי מילים הכתובות בתוך המסמכים עצמם.
כמו רוב השירותים של גוגל, כונן גוגל מקושר לשירותים האחרים של גוגל. כך, למשל, יהיה אפשר לפרסם תמונות מהכונן ישירות אל הרשת החברתית של גוגל, Google+ (שירות שגוגל סגרה כתוצאה מחוסר משתמשים), ולצרף מסמכים ישירות ל־Gmail.
מאפיינים

השירות Google Docs נמצא בדפדפן ובאפליקציה. יש אפשרות לשתף את המסמכים ואת הגיליונות ואף לערוך ולאפשר למשתמשים אחרים לערוך את המסמך בו־זמנית.
מעבד תמלילים - ניתן לשמור את המסמכים כקובץ טקסט פשוט, כקובץ HTML, כקובץ Word Doc, כקובץ OpenDocument, כקובץ RTF או כקובץ PDF. ישנן תכונות עיצוב ועריכה שונות כגון: אפשרויות גופן בסיסי, יצירת תבליטים ומספור יחד עם פסקאות ושורות של רווח, וכן תכונות שהיו למעבדי תמלילים קלאסיים (ישנים).
גיליון אלקטרוני - גיליון אלקטרוני הוא חלק נוסף בשירות Google Docs. ניתן לשמור את הגיליונות כקובץ CSV, כקובץ מיקרוסופט אקסל או כקובץ OpenDocument. כפי שברוב גיליונות האלקטרוניים, גם ב־Google Docs יש אפשרות מיון, סידור וחישובים מתמטיים. יש אפשרות לעצב טופס לקליטת מידע. המידע ייקלט בגיליון אלקטרוני באופן מקוון. הנתונים המרוכזים בגיליון ניתנים להצגה ולעיבוד סטטיסטי.
מצגות - ב־17 בספטמבר 2007 השיקה גוגל תוכנת מצגות ושילבה אותה בחבילת Google Docs. במצגת ישנן תבניות שונות. אפשר ליצור מצגת שיתופית ולערוך אותה אונליין.
מעבד תמלילים, גיליונות אלקטרוניים ומצגות מהווים חבילה חינמית ללקוח מבוססת על תשתית אינטרנט, שמוצעת על ידי Google ומשולבת על ידי כונן גוגל (Google Drive). החבילה מאפשרת למשתמשים ליצור ולערוך מסמכים באינטרנט תוך שיתוף פעולה בזמן אמת עם משתמשים אחרים. מאז אוקטובר 2012, Docs, Sheets and Slides בהתאמה מתייחסים לתוכניות עיבוד תמלילים, הגיליון האלקטרוני ומצגות במסגרת החבילה.
שלוש האפליקציות זמינות כיישומי אינטרנט, כמו יישומי כרום שעובדים ללא חיבור לרשת, וכמו יישומי ניידים שעובדים על מערכות אנדרואיד ו־iOS. היישומים תואמים לפורמטים של קובצי מיקרוסופט אופיס. החבילה כוללת גם טפסים, שרטוטים ו־(Google Tablets (beta. בה בשעה ש־"טפסים" ו־Tables זמינים רק כיישומי אינטרנט, "שרטוטים" זמינה גם כיישום כרום. Google Docs משולב עם Google Drive. כל הקבצים שנוצרו עם האפליקציות נשמרים כברירת מחדל ב-Google Drive.
לפני ההשקה של Google Drive, היישום Google Docs שימש גם כשירות אחסון קבצים באינטרנט, אבל מאז ההשקה של Google Drive בחודש אפריל 2012, כל הקבצים שנוצרו באמצעות Google Docs נשמרים ל־Google Drive וכתובת האתר של גוגל דוקס (docs.google.com) מופנית ישירות ל־Google Drive, ושטח האחסון בחינם הוגדל מ־1 ג״ב ל־5 ג״ב, כחלק ממעבר זה.
לוגו בטא של Writely
המקור של Google Docs הוא משני מוצרים נפרדים, Writely ו־Google Spreadsheets.
Writely היה מעבד תמלילים מבוסס אינטרנט שנוצר על ידי חברת התוכנה Upstartle והושק באוגוסט 2005. Upstartle נרכשה על ידי גוגל ב־9 במרץ 2006. Google Spreadsheets הושק לראשונה כמבחן מוגבל ב־Google Labs ב־6 ביוני 2006, בעקבות הרכישה של טכנולוגיות 2Web. תוכנית מצגת התווספה לחבילה ב־17 בספטמבר 2007 בעקבות הרכישה של מערכות טוניק ב־17 באפריל 2007. Google Docs נעשה זמין למשתמשי Google Apps בפברואר 2007 והשירות הוצא מ־beta בספטמבר 2007.
באוקטובר 2012, בעקבות ההשקה של Google Drive, המסמכים, הגיליונות האלקטרוניים והמצגות נרשמו על שם Google.
יישומים ניידים עצמאיים עבור שלושת המוצרים הושקו בחודש אפריל 2014.
תמיכה מקוונת בכרום ו־Chrome OS הוצגה לראשונה למסמכים ביוני 2012, ולאחר מכן הורחב למצגות בינואר 2013 ולגיליונות אלקטרוניים בדצמבר 2013. Google Docs נתמך באופן רשמי על שתי הגרסאות האחרונות של Firefox,‏ Internet Explorer (9), דפדפני ספארי וכרום שפועלים ב־Microsoft Windows,‏ Apple OS X, לינוקס ומערכות Chrome OS.
מאפיינים > תמיכה בעברית

התוכנה זמינה בעברית מלאה, אם כי עדיין קיימות בעיות של דו־כיווניות בפסקות שבהן יש מעבר סימולטני בין שפות הנכתבות מימין לשמאל ומשמאל לימין.
היסטוריה

בעבר נקרא השירות Google Docs & Spreadsheets, והוא התמזג עם השירותים שקדמו לו: Writely ו־Google Spreadsheets.
Writely היה מעבד תמלילים מבוסס דפדפן. Writely פותח ויוצר על ידי חברת Upstartle. החברה הציעה שירות עם מאפיינים מגוונים כתחליף לתוכנת וורד של מיקרוסופט או מעבד התמלילים Writer של OpenOffice.org‏. בתחילת שנת 2006 רכשה גוגל את חברת Upstartle. כשגוגל רכשה את חברת Upstartle, ב־Upstartle היו ארבעה עובדים. נסגר שירות ההרשמה של Writely עד שהועבר האתר לשרתים של גוגל. באוגוסט 2006, Writely שלחה הזמנות למשתמשים שהיו רשומים. זמן קצר לאחר מכן, פתחה גוגל את השירות למשתמשים רשומים בגוגל. הקוד של Writely נכתב ב־ASP.NET וגוגל שכתבה אותו.
בינתיים, פיתחה גוגל את הגיליון האלקטרוני "Google Spreadsheets".
ב־10 באוקטובר 2006 מוזגו "Google Spreadsheets" ו־"Writely" למוצר אחד. שם השירות שונה ל־Google Docs, וגוגל הוסיפה לחבילת השירותים Google Docs כלי ליצירת מצגות.
כונן גוגל הוצג לקהל לראשונה על ידי גוגל ב־24 באפריל 2012. ב־28 ביוני 2012, הושקה גרסת Google Drive למכשירי אפל.
בספטמבר 2015 הכריזה גוגל שיותר ממיליון ארגונים משתמשי בגוגל-דרייב תמורת תשלום. במאי 2017 אוחסנו בגוגל-דרייב יותר משני טריליון קבצים. ביולי 2018 גוגל-דרייב הגיעה לקו של מיליארד משתמשים פעילים.
ראו גם

Scribd
הערות שוליים

↑  Google Drive Claims 1 Million Paid Users And New Privacy Cert, Fortune (באנגלית)
↑  Rob Price, Google Drive now hosts more than 2 trillion files, Business Insider (באנגלית אמריקאית)
↑  Google Drive Hits 1 Billion Users [1 min read], Fairgaze (באנגלית)
הלוגו הישן
חרם על הקולנוע הרוסי

| --- | --- |

 תאריכי המאבק:  27 באוגוסט 2014 – הווה (10 שנים)
 מקום:  אוקראינה 
 
חרם על הקולנוע הרוסי (באוקראינית: Бойкот російського кіно) הוא קמפיין להחרמת סרטים רוסיים באוקראינה. הוא החל באוגוסט 2014 ביוזמת תנועה אוקראינית אזרחית בשם וידסיץ' (אנ')), העוסקת גם בחרם על מוצרים ושירותים רוסיים. מטרת הקמפיין היא לצמצם את כמות המידע הרוסי המוקרן על מסכי הקולנוע והטלוויזיה האוקראיניים.
לדברי מארגני הקמפיין, מוצרי הקולנוע הרוסי הם לרוב באיכות נמוכה מאוד, ולעיתים קרובות מכילים תעמולה רוסית נגד אוקראינה. מטרת הסרטים, סדרות הטלוויזיה ותוכניות הטלוויזיה היא החדרה ממוקדת של מידע רוסי, שרוסיה החלה בה לפני זמן רב, כדי להציף את אוקראינה בתרבות רוסית ולכפות עליה את "ערכי" רוסיה.
מספר פעולות נגד הקרנת סרטים וסדרות טלוויזיה רוסיות בערוצי טלוויזיה אוקראיניים בוצעו גם על ידי קבוצת היוזמה הציבורית "ועדת TeleEtiki".
מהלך האירועים

קמפיין החרם הושק על ידי פעילי וידסיץ' בסוף אוגוסט 2014. הקמפיין כולל פעילות ברשתות החברתיות, ארגון מחאות רחוב, ניטור תוכניות טלוויזיה וסרטי קולנוע וחיפוש תעמולה רוסית בהם. כך אחד הפעילים הוא חבר בוועדת המומחים להפצה והצגה של סרטים בסוכנות הממלכתית לקולנוע.
ב-27 באוגוסט 2014 נערכה הפגנה מול משרדי ערוץ ערוץ ICTV (אנ') האוקראיני בדרישה להוריד מהאוויר סדרות טלוויזיה רוסיות. חודש לפני כן, ב-28 ביולי, ביטל משרד התרבות של אוקראינה (אנ') את אישורי הפצה של הסרט "פודובני" ושל סדרת "הגווארדיה הלבנה". לפי מומחי המשרד, הסרט והסדרה "בזים לשפה, לעם ולמדינה האוקראינית, מעוותים עובדות ומשכתבים אותן לטובת רוסיה".
ב-4 בספטמבר ערכו פעילי וידסיץ' מחאה תיאטרלית: "לא נכניס לבית צמר גפן רוסי" מול בניין הסוכנות הממלכתית האוקראינית לקולנוע בקייב, וקראו לאסור על שידור סדרות וסרטים רוסיים על מסכי טלוויזיה וקולנוע אוקראיניים, משום שלדבריהם הם מכילים תעמולה אנטי-אוקראינית סמויה. המפגינים דרשו פיקוח קפדני על התוכן של מוצרי הקולנוע הרוסיים, וניקוי מרחב התקשורת האוקראיני מסרטים הפוגעים לדעתם באינטרסים הלאומיים של אוקראינה.
בסתיו 2014, נערכו הפגנות מול בית המועצה הלאומית לשידורי רדיו וטלוויזיה (רו') ומול ערוצי טלוויזיה אוקראיניים שונים, נגד שידור סרטים וסדרות רוסיות בטלוויזיה האוקראינית.
ב-3 בדצמבר 2014 ערכו פעילי וידסיץ' מופע ציבורי מול בניין המועצה הלאומית לשידורי טלוויזיה ורדיו, בדרישה לאסור על סרטים רוסיים, סדרות, תוכניות ומוצרי מידע רוסיים אחרים בטלוויזיה האוקראינית. המפגינים תיארו את הצופים האוקראיניים כקורבנות של תעמולת הטלוויזיה הרוסית ("טלזומבים" בלשון המפגינים), שהפכה אותם לתומכי "העולם הרוסי".
ראו גם

קולנוע רוסי
אל תקנו תוצרת רוסיה
הסכסוך האוקראיני-רוסי
ביאורים

↑  גם לוועדה הממלכתית לקולנוע בברית המועצות וגם לסוכנות הממלכתית האוקראינית לקולנוע קוראים גוסקינו.
הערות שוליים

1 2 3  "Представники громадського руху «Відсіч» запустили ініціативу «Бойкот російського кіно» з метою зменшити обсяг російського інформаційного продукту в Україні" [נציגי התנועה הציבורית "וידסיץ'" השיקו את היוזמה "חרם על הקולנוע הרוסי" במטרה לצמצם את הנפח של מוצרי המידע הרוסיים באוקראינה]. Galka.if.ua (באוקראינית). 2014-09-22. נבדק ב-2023-10-21.
↑  "Канал «1+1» пікетували представники «Комітету ТелеЕтики», який виступає проти показу російських серіалів" [ערוץ "1+1" נבחר כיעד להפגנות של נציגי "ועדת הטלאתיקה", המתנגדים להצגת סדרות רוסיות]. Detector.media (באוקראינית). 2014-10-30. נבדק ב-2023-10-21.
↑  "Активисты нашли предателей среди украинских телеканалов" [פעילים איתרו בוגדים בערוצי הטלוויזיה האוקראיניים]. Vesti-ua.net (ברוסית). 2014-09-08. נבדק ב-2023-10-21.
↑  "Госкино Украины запретило "Белую гвардию" и "Поддубного"" [גוסקינו מאוקראינה שלל את "המשמר הלבן" ואת "פודובני"]. BBC News Russian (ברוסית). 2014-06-29. נבדק ב-2023-10-21.
↑  "Держкіно України ввело спецперевірку для російських фільмів" [הקולנוע הממלכתי של אוקראינה הנהיג בדיקה מיוחדת לסרטים רוסיים]. Ua.korrespondent.net (באוקראינית). 2014-07-28. נבדק ב-2023-10-21.
↑  Ірина Стельмах (אירינה סטלמך) (2014-09-04). "«Не пустимо в хату російську вату» – театралізована акція під Держкіно" ["לא ניתן לצמר גפן רוסי להיכנס הביתה" – פעולה תיאטרלית מול הקולנוע הממלכתי]. Radiosvoboda.org (באוקראינית). נבדק ב-2023-10-22.
↑  "В Киеве митинговали против российского кино" [עצרות בקייב נגד הקולנוע הרוסי]. Unn.com.ua (ברוסית). 2014-09-04. נבדק ב-2023-10-22.
↑  "Под Госкино требовали убрать с экранов российскую пропаганду" [גוסקינו דרש להסיר את התעמולה הרוסית מהמסכים]. Depo.ua (ברוסית). 2014-09-04. נבדק ב-2023-10-22.
↑  "Нацраду пікетували представники «Комітету ТелеЕтики», який виступає проти показу російських серіалів" [נציגי "ועדת הטלאתיקה", המתנגדים להצגת סדרות  טלוויזיה רוסיות, מול המועצה הלאומית]. Detector.media (באוקראינית). 2014-11-06. נבדק ב-2023-10-22.
↑  "Канал «1+1» пікетували представники «Комітету ТелеЕтики», який виступає проти показу російських серіалів" [נציגי "ועדת הטלאתיקה", המתנגדים להצגת סדרות טלוויזיה רוסיות, מול ערוץ "1+1"]. Detector.media (באוקראינית). 2014-10-30. נבדק ב-2023-10-22.
↑  "Зупиніть фінансування російських телесеріалів!" [הפסק לממן סדרות טלוויזיה רוסיות!]. Unuj.org (באוקראינית). 2014-11-05. אורכב מ-המקור ב-2014-11-08. נבדק ב-2023-10-22.
↑  "До Нацради з питань телебачення прийшли «телезомбі»" ["טלזומבים" הגיעו למועצה הלאומית לטלוויזיה]. Radiosvoboda.org (באוקראינית). 2014-12-03. נבדק ב-2023-10-22.
↑  Татьяна Вовканич (טטיאנה וובקניץ') (2014-12-03). ""Зомби" под Нацсоветом требовали лишить лицензий телеканалы за трансляцию российских сериалов" ["זומבים" מול המועצה הלאומית דרשו לשלול מערוצי טלוויזיה את רישיונותיהם לשידור סדרות טלוויזיה רוסיות]. Unn.com.ua (ברוסית). נבדק ב-2023-10-22.
כרזה של פעילי "חרם על הקולנוע הרוסי", עם כיתוב באוקראינית: "אל תראה קולנוע רוסי! סרטים רוסיים הורגים!"
מופע פעולה מול בניין המועצה הלאומית לשידורי טלוויזיה ורדיו בקייב
כימוליאזאורוס

| כימוליאזאורוס |
| --- | --- |
 איור של עצמות הכימוליאזאורוס
תקופה
קרטיקון תחתון-עליון 70–66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פלזיוזאוריה
משפחה:: אלאסמוזאוריים
סוג:: כימוליאזאורוס
מין:: Cimoliasaurus magnus
שם מדעי
 Cimoliasaurus ‏ליידי, 1851

כימוליאזאורוס (שם מדעי: Cimoliasaurus) הוא סוג של זוחל ימי ממשפחת האלאסמוזאוריים שהתקיים בתור הקרטיקון. הוא ידוע ממאובנים שהתגלו בניו ג'רזי ונאספו בידי החוקר ג'וזף ליידי (אנ') שגם נתן ליצור את שמו. משמעות השם הוא: "kimolia" - גיר לבן ו-"saurus" - לטאה/זוחל. הוא קיבל את השם עקב מרבצים של אבנים דמויי אבן גיר, אשר כיסו את הים הפנימי המערבי, בו הוא חי (למעשה אבנים אלה היו אבני חול מהסוג Greensand). בסוג זה נכלל מין אחד - "Cimoliasaurus magnus". בעבר הוא השתייך למשפחה ייחודית שהתבטלה, "Cimoliasauridae".
הכימוליאזאורוס היה זוחל טורף באורך של מעל 5 מטרים ומשקל של קרוב ל-1 טון, אשר היה קרובו של האלאסמוזאורוס וכמותו הוא הותאם לציד דגים ויצורי ים נוספים באמצעות שיניים חרוטיות גדולות וצוואר ארוך ביותר. ייתכן שהיה אמפיבי בדומה לכלבי ים אך לא ברור אם יכול היה לתמוך את משקלו ביבשה.
החוקר הבריטי ריצ'רד ליידקר (אנ') הוסיף על המין המקורי עוד מינים שכיום שייכים לסוגים אחרים. נוספו בסוג 4 מינים שהועברו לאחר מכן:
Cimoliasaurus laramiensis - כיום שייך לסוג Tatenectes
Cimoliasaurus richardsoni - כיום שייך לסוג קריפטולידוס
Cimoliasaurus valdensis - כיום שייך לסוג Hastanectes ממשפחת הפליוזאוריים
Cimoliasaurus teplicensis - כיום הוא טקסון מוטל בספק
ירגזי אפור-ציצה

| ירגזי אפור-ציצה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: ירגזיים
סוג:: לופופאנס
מין:: ירגזי אפור־ציצה
שם מדעי
 Lophophanes dichrous ‏בליית, 1845
תחום תפוצה


ירגזי אפור־ציצה (שם מדעי: Lophophanes dichrous) הוא מין של ציפור שיר ממשפחת הירגזיים.
מאפיינים

הירגזי אפור־הציצה הוא עוף קטן (אורכו 13 ס"מ ומסתו 11–14 גרם) בעל ציצה גדולה ואפורה. הראש אפור; הלחיים אפורות בהירות, ומופרדות מהכיפה והעורף על ידי קו דק מאוד בצורת המספר 7, והצווארון לבן. פלג הגוף העליון אפור כהה כמו הציצה, הכיפה והעורף, והגחון צהבהב. פס העין בהיר. הכנפיים אפורות־חומות, ושולי הנוצות אפורים. הגרון צהבהב. הצד התחתון של הכנפיים צהוב בהיר. השרת הנוצות מתבצעת בסתיו. הקשתית כתומה־אדומה כהה, המקור קצר ושחור, וכף הרגל אפורה־כחלחלה. הצעירים דומים לבוגרים, אם כי יש לצעירים ציצה קצרה יותר, ופלג גופם העליון כהה יותר.
לירגזי מספר קריאות אופייניות הנשמעות כ–"זאי" גבוה, "טי–טי–טי–טי", "סיפ–פי–פי", "פי–די" ונשיפה חזקה. קריאת האזהרה מהירה וחזקה בתדר בינוני ונשמעת כמו "צ'יה–צ'יה". השיר מורכב מהברות משתנות ומספר קריאות.
התנהגות

עוף זה שקט וביישן, בניגוד לרבים מבני משפחתו. הירגזי חי בזוגות או בקבוצות קטנות, ולעיתים מצטרף ללהקות מעורבות בחיפוש אחר מזון. הוא מחפש מזון על הקרקע, בענפים ובגזעים בתחתית העץ, ובשיחים. הירגזי ניזון מחרקים וחסרי חוליות אחרים, ובמיוחד מפגיות. ענות הקינון מתרחשת מאפריל עד יוני. הקן מוקם בחלל בעץ, אותו לרוב הציפור חופרת בעצמה. הקן מוקם בגבהים של 3–7 מטרים מהקרקע. הקן עשוי מטחב ומרופד בשיער סוסים, פרווה, ונוצות. הנקבה מטילה 4–5 ביצים לבנות עם נקודות אדמדמות רבות. שני ההורים דוגרים על הביצים. אין מידע על משך הדגירה או גיל הפריחה.
תפוצה ובית גידול

הירגזי אפור־הציצה חי ביערות הרריים, במיוחד של אלון, רודודנדרון, צוגה, אשוח, אורן, אשוחית, ושדר. בצפון מיאנמר, הוא חי ביערות מעורבים של אשוח, צוגה, חזרן והידרנג'אה. בדרום סין, הוא חי ביערות מחטניים הרריים. הירגזיים מקנן בגבהים של 2,400–3,300 מטרים בצפון הודו, 2,120–3,800 מטרים בנפאל, 2,440–3,960 מטרים בסיקים, 2,745–4,240 מטרים בארונאצ'ל פרדש, 2,745–3,200 מטרים במיאנמר, והחל מ–2,700 מטרים בדרום סין. מחוץ לעונת הקינון הוא לעיתים יורד לגבהים של 2,000 מטרים מעל פני הים. הוא אנדמי להימלאיה וטיבט, מפקיסטן ועד מיאנמר. טווח התפוצה (כ–2,780,000 קמ"ר) של מין זה גדול, ולכן המין אינו מתקרב לסף סכנת הכחדה לפי קריטריון גודל הטווח. גודל האוכלוסייה לא כומת, אך לא סביר שהוא מתקרב לסף סכנת ההכחדה על פי קריטריון גודל האוכלוסייה. מגמת האוכלוסייה יציבה, ועל כן אין ירידה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. על כן, ירגזי אפור־ציצה מסווג כמין ללא חשש.
טקסונומיה

הסוג לופופאנס תואר ב-1829 בידי החוקר הגרמני יוהאן יקוב קאופ אך במשך שנים נחשב לתת-סוג של הירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג לופופאנס, כפי שביצעו גופים אחדים, בהם IUCN‏, ITIS‏, ו-IOC (אנ').‏ טקסון האחות של ירגזי אפור־ציצה הוא ירגזי מצויץ, הדומה לו מאוד וחי באירופה. השם המדעי מורכב ממילים לופוס (ביוונית עתיקה – ציצה), ופאינו (ביוונית עתיקה – לחשוף, להראות).
טקסונומיה > תת־מינים

תוארו ארבעה תת־מינים של ירגזי אפור־ציצה:
Lophophanes dichrous dichroides – פרז'וואלסקי, 1876, מצוי בצפון מזרח טיבט, צפון סצ'ואן, צ'ינגהאי, גאנסו, ושאאנשי
Lophophanes dichrous dichrous – בליית, 1845, מצוי במערב נפאל, ארונאצ'ל פרדש ודרום טיבט
Lophophanes dichrous kangrae – ויסטלר, 1932, מצוי בצפון הודו ופקיסטן
Lophophanes dichrous wellsi – בייקר, 1917, מצוי מצפון מיאנמר לדרום סין
הערות שוליים

↑  ירגזי אפור-ציצה באתר הרשימה האדומה של IUCN
1 2 3 4 5  Oiseaux.net, Mésange des bouleaux - Lophophanes dichrous - Grey Crested Tit, www.oiseaux.net (בצרפתית)
↑  Gray-crested Tit - eBird, ebird.org
↑  Andrew Gosler, Peter Clement, Gray-crested Tit (Lophophanes dichrous), version 1.0, Birds of the World, 2020 doi: 10.2173/bow.gyctit1.01
↑  Grey-crested Tit (Lophophanes dichrous) - BirdLife species factsheet, datazone.birdlife.org
↑  Frank B. Gill, Beth Slikas, Frederick H. Sheldon, Phylogeny of Titmice (Paridae): II. Species Relationships Based on Sequences of the Mitochondrial Cytochrome-B Gene, The Auk 122, 2005-01-01, עמ' 121–143 doi: 10.1093/auk/122.1.121
↑  ירגזי אפור־ציצה, באתר הרשימה האדומה של IUCN
1 2  ITIS - Report: Lophophanes dichrous, www.itis.gov
↑  Waxwings and allies, tits, penduline tits – IOC World Bird List (באנגלית אמריקאית)
↑  James A. Jobling, The Helm dictionary of scientific bird names [electronic resource : from aalge to zusii], London : Christopher Helm, 2010, ISBN 978-1-4081-3326-2
↑  Lophophanes dichrous (Grey-crested Tit) - Avibase, avibase.bsc-eoc.org
| ירגזיים |
| --- | --- | --- |
| ירגזי | ירגזי אפרפר • ירגזי יפני • ירגזי מצוי • ירגזי ירוק-גב |       |
| מכלולופוס (אנ') | ירגזי לבן-עורף (אנ') • ירגזי טאיוואני • ירגזי שחור-פס • ירגזי צהוב הודי (אנ') • ירגזי צהוב-לחי |       |
| מלאניפרוס (אנ') | ירגזי גינאי (אנ') • ירגזי לבן-כנף (אנ') • ירגזי מפויח • ירגזי קארפ • ירגזי לבן-בטן (אנ') • ירגזי לבן-גב (אנ') • ירגזי כהה (אנ') • ירגזי אדום-גחון • ירגזי שחור-ראש (אנ') • ירגזי אדום-גרון • ירגזי מפוספס-חזה (אנ') • ירגזי סומלי (אנ') • ירגזי אפור-שת • ירגזי אפרורי • ירגזי הכף |       |
| פויסילה | ירגזי סצ'ואני • ירגזי שחור-סינר • ירגזי חלוד-חזה • ירגזי גמבל • ירגזי קרוליינה • ירגזי מקסיקני • ירגזי הדסון • ירגזי ערמוני-גב • ירגזי לבן-גבה • ירגזי פרסי • ירגזי שחור-כיפה • ירגזי סיבירי • ירגזי הרים • ירגזי ביצות • ירגזי החרמון |       |
| ירגזי-כחול | ירגזי כחול • ירגזי קנרי • ירגזי תכול (ירגזי פלסקה) |       |
| סיטיפרוס (אנ') | ירגזי לבן-מצח (אנ') • ירגזי אדום-בטן • ירגזי איריומוטה (אנ') • ירגזי רבגוני • ירגזי איזו (אנ') |       |
| לופופאנס | ירגזי מצויץ • ירגזי אפור-ציצה |       |
| באולופוס | ירגזי דו-גוני • ירגזי טקסני • ירגזי הערער • ירגזי חדגוני • ירגזי הרסן |       |
| פריפרוס | ירגזי האשוחית • ירגזי שחור-ציצה • ירגזי שחור |       |
| פרדליפרוס (אנ') | ירגזי צהוב-בטן • ירגזי פיליפיני • ירגזי פלאוואני (אנ') |       |
| מינים יחידים בסוגם | ירגזי כיפת-אש • ירגזי צהוב-גבה • ירגזי סולטני • ירגזי קרקעי |  |
ירגזי אפור-ציצה באוטראקהאנד
ירגזי אפור-ציצה בבהוטן
כל אחד מהם חוקר

|  מידע כללי |
| --- | --- |
 מאת:  אייזק אסימוב 
 שפת המקור:  אנגלית 
 סוגה:  מדע בדיוני
 הוצאה
 תאריך הוצאה:  1956 
 תאריך הופעה ראשונה:  מגזין Future Science Fiction, גיליון אוגוסט 1956
 
כל אחד מהם חוקר (באנגלית: Each an Explorer) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון אוגוסט 1956 של המגזין Future Science Fiction. הסיפור תורגם לעברית בשנת 2014 בספר כתבי אייזק אסימוב כרך 4.
עלילה

הסיפור מתמקד בהרמן צ'ונס וסמית, המרכיבים יחד צוות חוקרי שטח, המופקד על חקירת כוכבי לכת חדשים, במיוחד כוכבי לכת בעלי פוטנציאל לאכלוס על ידי בני אדם. אך מאחר שהמנוע העל-אטומי שלהם מתקלקל, נאלץ הזוג לנחות על כוכב דמוי כדור הארץ, בעל כוח כבידה ואטמוספירה דומים, ובו הם מוצאים תרבות חקלאית מתקדמת של חייזרים נמוכים בעלי ארבע רגליים.
החייזרים מעניקים לצוות שני מאבחני גמוב על-חלליים - מכשירים בעלי ערך רב - אף על פי שבני אדם מעולם לא נחתו על הכוכב הזה. החייזרים מצביעים על כוכב לכת שכן בתגובה לשאלה היכן ישנם עוד מכשירים כאלה והחוקרים עוזבים בחופזה כדי לבקר בו; בלי לעצור לשקול את המצב אפילו פעם אחת. על כוכב הלכת השני הם פוגשים יצורים דמויי נחשים אשר מטפחים את אותם הצמחים, והם מעניקים להם עוד מאבחני גמוב.
בחזרה בחללית, סמית, אשר ידוע בתחושות הבטן שלו, מבין בסופו של דבר מה קרה; הם עברו "התניה" טלפית על מנת להאביק את הצמחים (אשר שולטים בטלפתיה) מכוכב לכת אחד למישנהו. סמית מאמין כי הוא חייב לחזור לכדור הארץ ולהזהיר אותם מהאיום הזה, משום שהוא מבין גם כי אחד משני המינים של בעלי החיים היה מסוגל פעם לטוס נסיעה בין כוכבית. עם זאת, הצמחים בוודאי החשיבו את הטכנולוגיה הזאת לאיום והשתמשו בטלפתיה כדי להשמיד אותה, מה שעלול לקרות גם לבני האנוש אם הם לא יזהירו אותם.
אבל מה שהצוות אינו יודע, הוא שכשהם חוזרים לכדור הארץ הם מביאים איתם נבגים של הצמחים, שהם בעלי פוטנציאל להשתלט על כדור הארץ - ובעצם הדחיפות שחש סמית לשוב, הייתה חלק מההתניה.